โรงแรมแคปซูล

โรงแรมแคปซูล (ญี่ปุ่น: ホテル โรมาจิ: kapuseru hoteru) หรือในประเทศทางตะวันตกเรียกว่า "pod hotel" เป็นโรงแรมประเภทหนึ่งที่พัฒนาขึ้นในประเทศญี่ปุ่นโดยมี "ห้อง" (แคปซูล) ขนาดเล็กมากจำนวนมาก ซึ่งตั้งใจให้บริการที่พักค้างคืนพื้นฐานราคาถูกแก่แขกที่ไม่ต้องการบริการอย่างที่โรงแรมตามปกติเสนอ

โรงแรมแคปซูลแห่งแรก คือ แคปซูลอินน์โอซากา ออกแบบโดยสถาปนิกที่มีชื่อเสียง Kisho Kurokawa ตั้งอยู่ในเมืองโอซากา ประเทศญี่ปุ่น เปิดเมื่อปี พ.ศ. 2522

 ลักษณะ 
ห้องพักเป็นห้องประมาณความยาวและความกว้างของเตียงเดี่ยว ที่มีความสูงเพียงพอสำหรับแขกของโรงแรมที่จะคลานเข้าไปและนั่งบนเตียง ผนังห้องอาจทำจากไม้, โลหะ หรือวัสดุแข็ง แต่มักจะเป็นไฟเบอร์กลาส หรือพลาสติก สิ่งอำนวยความสะดวกภายในห้องโดยทั่วไป ได้แก่ โทรทัศน์ขนาดเล็ก, เครื่องปรับอากาศ แผงควบคุมอิเล็กทรอนิกส์ และปลั๊กไฟ แคปซูลถูกวางซ้อนกันแบบด้านชนด้านสูงสองหน่วย พร้อมบันไดสำหรับเข้าถึงห้องที่อยู่ด้านบน คล้ายกับเตียงสองชั้น ปลายเปิดของแคปซูลสามารถปิดได้ด้วยผ้าม่านหรือประตูทึบเพื่อความเป็นส่วนตัว และสามารถล็อกได้จากด้านในเท่านั้น 

เช่นเดียวกับโฮสเทล โรงแรมแคปซูลมีสิ่งอำนวยความสะดวกมากมายเช่น พื้นที่ส่วนกลาง, ห้องน้ำรวม, ห้องอาบน้ำ, อินเทอร์เน็ตไร้สาย และห้องรับประทานอาหาร ในญี่ปุ่นโรงแรมแคปซูลอาจมีห้องอาบน้ำรวม และห้องซาวน่า โรงแรมบางแห่งยังมีร้านอาหาร, บาร์ของว่าง หรือบาร์ (หรืออย่างน้อยเป็น เครื่องจำหน่ายอาหาร), สระว่ายน้ำ และสถานบันเทิงอื่น ๆ อาจมีห้องนั่งเล่นพร้อมเก้าอี้หุ้มนวมเพื่อนั่งพักผ่อน พร้อมกับหนังสือ และหนังสือพิมพ์Schreiber, Mark (January 16, 2001). "Back to the future of a 'hotel for 2001'", The Japan Times, pp. 7–8.

โรงแรมแคปซูลมีขนาดแตกต่างกันตั้งแต่ 50 แคปซูลถึง 700 แคปซูลและมักจะให้ความสำคัญกับผู้ชายเป็นหลัก โรงแรมแคปซูลบางแห่งเสนอส่วนแยกต่างหากสำหรับแขกผู้เข้าพักชายและหญิง หรือแม้กระทั่งชั้นแยก และลิฟท์แยกต่างหาก เสื้อผ้าและรองเท้าจะได้รับการเปลี่ยนเป็นชุดยูกาตะและรองเท้าแตะที่ทางเข้า และอาจมีผ้าขนหนูและเสื้อคลุมอาบน้ำให้ด้วย กระเป๋า และสิ่งของมีค่ามักจะถูกเก็บไว้ในตู้เก็บของ หรือในตู้นิรภัยในห้อง (ถ้ามี) ผู้เข้าพักจะถูกขอให้ไม่สูบบุหรี่หรือรับประทานอาหารในแคปซูลSolomon, Leonard (1997). Japan in a Nutshell. Top Hat Press, 115–166. .

 ฐานลูกค้า 
ประโยชน์ของโรงแรมเหล่านี้คือความสะดวกสบายและราคาต่ำ โดยปกติประมาณ 2,000-4,000 เยน (ประมาณ 18–36 ดอลลาร์สหรัฐ) ต่อคืน

ในประเทศญี่ปุ่นโรงแรมแคปซูลถูกใช้ในอีกทางหนึ่ง โดยชาวญี่ปุ่นที่อาจดื่มเครื่องดื่มแอลกอฮอล์เกินกว่าจะกลับบ้านได้อย่างปลอดภัย หรือพลาดรถไฟขบวนสุดท้ายของวันเพื่อกลับบ้านWardell, Steven (October 1994). "Capsule cure". Atlantic Monthly. 274 (4):42–47. ในช่วงภาวะเศรษฐกิจถดถอยของญี่ปุ่น คนงานที่ว่างงานหรือทำงานรายชั่วโมง ซึ่งกลายเป็นคนไร้บ้านในช่วงวิกฤต จะเหมาเช่าแคปซูลชั่วคราวเป็นรายเดือน ในปี พ.ศ. 2553 ลูกค้าเหล่านี้คิดเป็น 30% ของผู้เข้าพักที่โรงแรมแคปซูล Shinjuku 510 ในโตเกียวTabuchi, Hiroko. "For Some in Japan, Home Is a Tiny Plastic Bunk", The New York Times, 2010-01-01. Retrieved on 2010-01-18.

 คำวิจารณ์และข้อเสีย 

เนื่องจากพื้นที่ภายในขนาดเล็ก ฟอร์บส์แนะนำว่าแขกที่มีอาการกลัวที่แคบไม่ควรใช้โรงแรมแคปซูล

โรงแรมแคปซูลบางแห่งอาจไม่มีเครื่องปรับอากาศภายในแคปซูล ทำให้การไหลเวียนของอากาศไม่ดี โดยเฉพาะอย่างยิ่งเมื่อปิดม่านส่วนตัว หรือปิดประตู นอกจากนี้เนื่องจากผู้เข้าพักอยู่ใกล้กัน โดยกั้นด้วยเพียงผนังพลาสติกบาง ๆ จึงทำให้มีเสียงรบกวนจากแขกคนอื่น ๆ เช่นการกระแทกเข้ากับผนัง

เนื่องจากโรงแรมแคปซูลบางแห่ง ได้รับการออกแบบมาสำหรับการเข้าพักหนึ่งคืน ผู้ใช้บริการที่ต้องการพักมากกว่าหนึ่งวัน จะต้องเช็คเอาท์และเช็คอินใหม่ทุกวัน 

 ดูเพิ่ม 



 อ้างอิง 

 แหล่งข้อมูลอื่น 


หมวดหมู่:โรงแรม
หมวดหมู่:ภาวะไร้ที่อยู่อาศัย